pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรีเผยกำชับให้กรมสรรพากรพิจารณาแนวทางเรียกเก็บภาษีเงินได้กับอดีตนายกฯ ทักษิณ กรณีขายหุ้นชินคอร์ป
วันอังคารที่ 7 มีนาคม 2560
นายกรัฐมนตรีเผยกําชับให้กรมสรรพากรพิจารณาแนวทางเรียกเก็บภาษีเงินได้กับอดีตนายกฯ ทักษิณ กรณีขายหุ้นชินคอร์ป
นายกรัฐมนตรีเผยกําชับให้กรมสรรพากรพิจารณาแนวทางเรียกเก็บภาษีเงินได้กับอดีตนายกฯ ทักษิณ กรณีขายหุ้นชินคอร์ป
วันนี้ (7 มีนาคม 2560) เวลา 14.10 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรี กล่าวภายหลังการประชุมคณะรัฐมนตรีถึงกรณีคณะกรรมการวินิจฉัยภาษีอากรพิจารณาแนวทางเรียกเก็บภาษีเงินได้จาก นายทักษิณ ชินวัตร อดีตนายกรัฐมนตรี กรณีขายหุ้นชินคอร์ป ให้กับเทมาเส็กเมื่อปี 2549 ซึ่งจะหมดอายุความที่สามารถเรียกได้ในวันที่ 31 มี.ค.นี้ ว่า เรื่องนี้กระทรวงการคลังได้กําชับกรมสรรพากรดําเนินการอยู่ ให้มีการติดตามและประชุมหน่วยงานที่เกี่ยวข้อง และรายงานข้อสรุปดังกล่าวให้รัฐบาลทราบต่อไป
----------------------------------------------
รัฐบาลไทย-ข่าวทำเนียบรัฐบาล-กระทรวงพาณิชย์ร่วมกับผู้ประกอบการห้าง Modern Trade สนับสนุนพื้นที่ จำหน่ายสินค้าตาม “โครงการตลาดประชารัฐ”
วันศุกร์ที่ 17 พฤศจิกายน 2560
กระทรวงพาณิชย์ร่วมกับผู้ประกอบการห้าง Modern Trade สนับสนุนพื้นที่ จําหน่ายสินค้าตาม “โครงการตลาดประชารัฐ”
นางนันทวัลย์ ศกุนตนาค ปลัดกระทรวงพาณิชย์ เปิดเผยว่า กระทรวงพาณิชย์ได้ดําเนินการตามโครงการตลาดประชารัฐ ที่คณะรัฐมนตรีมีมติเห็นชอบให้ดําเนินเพื่อส่งเสริมตลาดชุมชน ให้เกษตรกรผู้มีรายได้น้อย
รวมทั้งผู้ประกอบการที่เดือดร้อนจากการไม่มีสถานที่ค้าขายให้มีพื้นที่ในการค้าขาย โดย การพัฒนาตลาดใหม่และบริหารจัดการพื้นที่ตลาดที่มีอยู่เดิม บูรณาการระหว่างภาครัฐและเอกชนในรูปแบบประชารัฐ ภายใต้ความร่วมมือระหว่างกระทรวงมหาดไทย กระทรวงพาณิชย์ กระทรวงเกษตรและสหกรณ์ กระทรวงการคลัง กระทรวงอุตสาหกรรม กระทรวงคมนาคม กระทรวงสาธารณสุข กระทรวงวัฒนธรรม ธนาคารเพื่อการเกษตรและสหกรณ์การเกษตร และบริษัท ประชารัฐรักสามัคคี จํากัด โดยดําเนินการในตลาด 9 ประเภท ซึ่งหนึ่งในนั้น คือ“ตลาดประชารัฐModern Trade”เป็นความร่วมมือกันระหว่างกระทรวงพาณิชย์ จังหวัด และบริษัท ประชารัฐรักสามัคคี จํากัด ขอความร่วมมือห้างสรรพสินค้าดําเนินการในลักษณะสร้างคุณค่าร่วมกับสังคม (Creating Shared Value - CSV) ให้การสนับสนุนโดยจัดสรรพื้นที่ให้ผู้มีรายได้น้อย เกษตรกร และผู้ประกอบการระดับชุมชน ให้มีโอกาสจําหน่ายสินค้าในพื้นที่ของห้างสรรพสินค้า โดยมีเป้าหมายดําเนินการในทุกจังหวัดทั่วประเทศ
ปัจจุบันมีห้าง Modern Trade ที่ยินดีและพร้อมให้การสนับสนุนพื้นที่ให้กับผู้มีรายได้น้อย เกษตรกร และผู้ประกอบการระดับชุมชน ได้มีโอกาสเข้าจําหน่ายสินค้าในช่วงเวลาที่เหมาะสมแล้วในสาขาทั่วประเทศ อาทิ บริษัท บิ๊กซี ซูเปอร์เซ็นเตอร์ จํากัด (มหาชน) จํานวน 136แห่ง บริษัท เดอะมอลล์ กรุ๊ป จํากัด จํานวน 10 แห่ง นอกจากนี้ยังมีบริษัท สยามแม็คโคร จํากัด (มหาชน) บริษัท เอก-ชัย ดีสทริบิวชั่น ซิสเทม จํากัด และบริษัท สรรพสินค้าเซ็นทรัล จํากัด ซึ่งจะเป็นการส่งเสริมช่องทางการตลาดช่วยเหลือผู้มีรายได้น้อย เกษตรกร และชุมชนให้มีพื้นที่นําผลผลิตมาจําหน่าย โดยสํานักงานพาณิชย์จังหวัดจะเป็นผู้ประสานงานใน แต่ละพื้นที่ต่อไป
ปลัดกระทรวงพาณิชย์ ชี้แจงเพิ่มเติมว่า โครงการตลาดประชารัฐมีกําหนดเปิดตัว (Grand Opening) พร้อมกันทั่วประเทศในวันอังคารที่ ๕ ธันวาคม2560โดย พลเอกประยุทธ์ จันทร์โอชา นายกรัฐมนตรี จึงขอเชิญชวนให้เกษตรกร ผู้มีรายได้น้อย ผู้ประกอบการรายใหม่ร่วมลงทะเบียนเข้าร่วมโครงการฯ ขณะนี้อยู่ระหว่างเปิดรับลงทะเบียนผู้ประกอบการรายใหม่ ระหว่างวันที่ 10-30 พฤศจิกายน 2560 ณ ศูนย์ดํารงธรรมจังหวัด/อําเภอ และสํานักงานเขตทุกเขต ซึ่งมีผู้ให้ความสนใจและลงทะเบียนแล้วกว่า 32,000 คนทั่วประเทศ
รัฐบาลไทย-ข่าวทำเนียบรัฐบาล-การใส่ถุงมือจะสามารถช่วยป้องกันการติดต่อของเชื้อไวรัสโควิด-19 ได้ลดลงหรือไม่ ?
วันเสาร์ที่ 6 มิถุนายน 2563
การใส่ถุงมือจะสามารถช่วยป้องกันการติดต่อของเชื้อไวรัสโควิด-19 ได้ลดลงหรือไม่ ?
ใส่ถุงมือจะสามารถช่วยป้องกันการติดต่อของเชื้อไวรัสโควิด-19 ได้หรือไม่ ?
Q : การใส่ถุงมือจะสามารถช่วยป้องกันการติดต่อของเชื้อไวรัสโควิด-19 ได้ลดลงหรือไม่ ??
A : ไม่ เนื่องจากเวลาถอดถุงมือ มือเราอาจไปสัมผัสกับเชื้อไวรัสฯ ที่ติดอยู่ที่ถุงมือ ดังนั้นวิธีที่ ปลอดภัยและสามารถป้องกันการรับเชื้อไวรัสฯ ที่เหมาะสมที่สุดคือการล้างมือ
รัฐบาลไทย-ข่าวทำเนียบรัฐบาล-รัฐบาลรณรงค์จัดงานสงกรานต์แบบไทยใช้น้ำรู้คุณค่า พร้อมกำชับเจ้าหน้าที่เตรียมพร้อมดูแลประชาชนให้เดินทางอย่างปลอดภัย วอนคนไทยแสดงน้ำใจและเอื้ออาทรต่อกัน
วันอาทิตย์ที่ 9 เมษายน 2560
รัฐบาลรณรงค์จัดงานสงกรานต์แบบไทยใช้น้ํารู้คุณค่า พร้อมกําชับเจ้าหน้าที่เตรียมพร้อมดูแลประชาชนให้เดินทางอย่างปลอดภัย วอนคนไทยแสดงน้ําใจและเอื้ออาทรต่อกัน
รัฐบาลรณรงค์จัดงานสงกรานต์แบบไทยใช้น้ํารู้คุณค่า พร้อมกําชับเจ้าหน้าที่เตรียมพร้อมดูแลประชาชนให้เดินทางอย่างปลอดภัย วอนคนไทยแสดงน้ําใจและเอื้ออาทรต่อกัน
วันที่ 9 เมษายน 2560 พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า ในปีนี้รัฐบาลรณรงค์ให้ทุกภาคส่วนร่วมกันจัดงานเทศกาลสงกรานต์ภายใต้แนวคิด “สงกรานต์แบบไทย ใช้น้ําอย่างรู้คุณค่า ทุกชีวาปลอดภัย” ระหว่างวันที่ 13-17 เม.ย.60 โดยเน้น 3 มาตรการหลักประกอบด้วย แต่งกายเล่นน้ําด้วยชุดสุภาพ ใช้น้ําอย่างประหยัดคุ้มค่า และขับขี่อย่างปลอดภัย
“เป้าหมายของการรณรงค์วันสงกรานต์ก็เพื่อให้ประชาชนได้ร่วมสืบสานประเพณีอันดีงาม ซึ่งสามารถประยุกต์ให้เข้ากับศาสนาที่แต่ละคนนับถือได้ โดยรัฐบาลอยากให้คนไทยใช้โอกาสนี้แสดงออกถึงความกตัญญูต่อผู้มีพระคุณ เช่น ปู่ ย่า ตา ยาย และญาติพี่น้อง รวมทั้งสานความสัมพันธ์ในครอบครัว ซึ่งเป็นเอกลักษณ์ที่สําคัญของคนไทย ด้วยการรดน้ําดําหัวผู้ใหญ่ สรงน้ําพระ เล่นน้ําด้วยความสุภาพ และแต่งกายมิดชิด
สําหรับการใช้น้ําอย่างรู้คุณค่านั้น ขอความร่วมมือผู้จัดงานตามสถานที่ต่าง ๆ จัดพื้นที่ให้พี่น้องประชาชนได้เล่นน้ํากันอย่างเหมาะสม โดยส่งเสริมการใช้ขันน้ําปะพรมกันหรือใช้ปืนฉีดน้ําขนาดเล็กแทนอุปกรณ์ฉีดน้ําที่มีแรงดันสูงหรือสายยาง ส่วนการเดินทางไปยังภูมิลําเนาหรือสถานที่ท่องเที่ยวขอให้ผู้ขับขี่ตรวจเช็คยานพาหนะให้พร้อม ใช้ความระมัดระวังในการขับขี่ และปฏิบัติตามกฎจราจร"
ทั้งนี้ พลเอก ประยุทธ์ จันทร์โอชา นายกรัฐมนตรี ได้กําชับให้เจ้าหน้าที่ทหาร ตํารวจ และฝ่ายปกครองเตรียมพร้อมดูแลอํานวยความสะดวกทุกด้าน ทั้งการเดินทางและความปลอดภัยในชีวิตและทรัพย์สินของประชาชน โดยขอให้ทุกฝ่ายมีน้ําใจ เอื้ออาทร และให้อภัยต่อกัน ไม่อยากให้มองว่าเป็นเรื่องการจับผิด เพราะเจ้าหน้าที่มีความห่วงใยประชาชนเหมือนญาติมิตรและต้องทําหน้าที่รักษากฎหมาย ส่วนประชาชนก็ต้องการไปถึงที่หมายอย่างปลอดภัยและมีความสุขในช่วงเทศกาล
"แต่ละจังหวัดจะส่งเสริมการจัดงานสงกรานต์ตามโครงการ 1 อําเภอ 1 ลานวัฒนธรรม ส่วนกิจกรรมที่เป็นไฮไลท์ในปีนี้ เช่น ส่วนกลาง วันที่ 11เม.ย. จัดที่ศูนย์วัฒนธรรมแห่งประเทศไทย วันที่ 13 – 16 เม.ย. ศูนย์การค้าสยามพารากอน วันที่ 13 – 15 เม.ย. ที่สยามสแควร์ สําหรับส่วนภูมิภาคเป็นงานสงกรานต์อาเซียน ได้แก่ วันที่ 10 – 16 เม.ย. งานประเพณีสงกรานต์สานสัมพันธ์วัฒนธรรมไทย - ลาว ที่ อ.นาแห้ว จ.เลย วันที่ 13 – 16 เม.ย. สงกรานต์ไทย – เมียนมา ที่ อ.แม่สอด จ.ตาก และวันที่ 12 – 17 เม.ย. สงกรานต์ไทย-ลาว ที่ อ.เชียงแสน จ.เชียงราย"
---------------------------
รัฐบาลไทย-ข่าวทำเนียบรัฐบาล-รมว.ดิจิทัลฯ หารือเอกอัครราชทูตโปรตุเกส สร้างความร่วมมือด้านดิจิทัลของสองประเทศ
วันพฤหัสบดีที่ 27 กรกฎาคม 2560
รมว.ดิจิทัลฯ หารือเอกอัครราชทูตโปรตุเกส สร้างความร่วมมือด้านดิจิทัลของสองประเทศ
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) ให้การต้อนรับ นายฟรังซิชกู เด อัสซิช มูไรช์ เอ คูญา วาซ ปัตตู (H.E. Mr. Francisco de Assis Morais e Cunha Vaz Patto) เอกอัครราชทูตสาธารณรัฐโปรตุเกสประจําประเทศไทย ในโอกาสเข้าเยี่ยมคารวะ พร้อมร่วมหารือเกี่ยวกับแนวทางในการสร้างความร่วมมือด้านดิจิทัลระหว่างไทยและโปรตุเกสในสาขาที่แต่ละฝ่ายมีความเชี่ยวชาญ ซึ่งปัจจุบันโปรตุเกสนับเป็นประเทศที่มีความก้าวหน้าในด้านรัฐบาลอิเล็กทรอนิกส์เป็นอย่างมากในหลายด้าน อาทิ ด้านการแพทย์ ด้านการศึกษา และด้านระบบการจัดซื้อจัดจ้าง เป็นต้น นอกจากนั้นยังมีความเชี่ยวชาญด้านยานพาหนะระบบไฟฟ้าและอุตสาหกรรมยานยนต์แห่งอนาคต ทั้งนี้ ประเทศโปรตุเกสยังมีความพยายามในการอนุรักษ์อุตสาหกรรมท้องถิ่น เช่น การผลิตรองเท้าและผ้าชนิดต่างๆ โดยได้มีการใช้เทคโนโลยีดิจิทัลเข้ามาสนับสนุนส่งเสริมธุรกิจ และอุตสาหกรรมท้องถิ่น เพิ่มศักยภาพในการแข่งขัน เมื่อวันที่ 25 กรกฎาคม 2560 ณ ห้องรับรอง ชั้น 16 สํานักงานรัฐบาลอิเล็กทรอนิกส์ (องค์การมหาชน) อาคารบางกอกไทยทาวเวอร์ ถนนรางน้ํา กรุงเทพฯ
*****************************
รัฐบาลไทย-ข่าวทำเนียบรัฐบาล-ทส. เข้าร่วมการประชุมเข้าร่วมการประชุมการพัฒนาเศรษฐกิจและสังคม ในกลุ่มจังหวัดภาคเหนือตอนบน 2
วันพฤหัสบดีที่ 1 พฤศจิกายน 2561
ทส. เข้าร่วมการประชุมเข้าร่วมการประชุมการพัฒนาเศรษฐกิจและสังคม ในกลุ่มจังหวัดภาคเหนือตอนบน 2
ผู้บริหารกระทรวงทรัพยากรธรรมชาติและสิ่งแวดล้อม เข้าร่วมการประชุมเข้าร่วมการประชุมการพัฒนาเศรษฐกิจและสังคม ในกลุ่มจังหวัดภาคเหนือตอนบน 2 (เชียงราย พะเยา แพร่ น่าน)
ทส. เข้าร่วมการประชุมเข้าร่วมการประชุมการพัฒนาเศรษฐกิจและสังคม ในกลุ่มจังหวัดภาคเหนือตอนบน 2
กระทรวงทรัพยากรธรรมชาติและสิ่งแวดล้อม นําโดย รัฐมนตรีว่าการกระทรวงทรัพยากรธรรมชาติและสิ่งแวดล้อม (พลเอก สุรศักดิ์ กาญจนรัตน์) ปลัดกระทรวงทรัพยากรธรรมชาติและสิ่งแวดล้อม (นายวิจารย์ สิมาฉายา) อธิบกรมอุทยานแห่งชาติ สัตว์ป่า และพันธุ์พืช (นายธัญญา เนติธรรมกุล) และคณะผู้บริหารกระทรวงทรัพยากรธรรมชาติและสิ่งแวดล้อม เข้าร่วมการประชุมการพัฒนาเศรษฐกิจและสังคม ในกลุ่มจังหวัดภาคเหนือตอนบน 2 (เชียงราย พะเยา แพร่ น่าน) เมื่อวันอังคารที่ 30 ตุลาคม 2561 ณ มหาวิทยาลัยราชภัฏ จังหวัดเชียงราย โดยมี นายกรัฐมนตรี (พลเอก ประยุทธ จันทร์โอชา) เป็นประธานการประชุม
รัฐบาลไทย-ข่าวทำเนียบรัฐบาล-นายกฯ ชื่นชม 2 พ่อลูกช่วยอำนวยความสะดวกน้ำท่วมถนน ย้ำรัฐเร่งระบายน้ำออกนอกพื้นที่อีสาน คาดวิกฤติคลี่คลายใน 1 สัปดาห์  พร้อมสั่งทุกจังหวัดสำรวจความเสียหายและเยียวยาผู้ประสบภัย
วันพุธที่ 9 สิงหาคม 2560
นายกฯ ชื่นชม 2 พ่อลูกช่วยอํานวยความสะดวกน้ําท่วมถนน ย้ํารัฐเร่งระบายน้ําออกนอกพื้นที่อีสาน คาดวิกฤติคลี่คลายใน 1 สัปดาห์  พร้อมสั่งทุกจังหวัดสํารวจความเสียหายและเยียวยาผู้ประสบภัย
นายกรัฐมนตรี ชื่นชม 2 พ่อลูกที่ช่วยกันโบกรถและเก็บเศษขยะออกจากท่อระบายน้ํา บริเวณหน้าโรงเรียนคําสร้อยพิทยาสรรค์
วันนี้ (9 ส.ค.60) พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี ชื่นชม 2 พ่อลูกที่ช่วยกันโบกรถและเก็บเศษขยะออกจากท่อระบายน้ํา บริเวณหน้าโรงเรียนคําสร้อยพิทยาสรรค์ อ.นิคมคําสร้อย จ.มุกดาหาร ซึ่งเป็นจุดที่มีน้ําท่วมขังบนถนนและมีรถสัญจรผ่านไปมาจํานวนมาก เพื่อให้น้ําไหลผ่านได้สะดวกมากขึ้น ถือเป็นตัวอย่างที่ดีแก่คนทั่วไป เพราะไม่นิ่งดูดายต่อปัญหาที่เกิดขึ้นรอบตัว
“นายกฯ ยังได้กําชับไปยังจังหวัดที่ประสบภัยให้ตรวจสอบจุดระบายน้ําต่าง ๆ ว่ามีขยะหรือสิ่งอุดตันหรือไม่ และให้กําจัดหรือเคลื่อนย้ายออกโดยเร็ว พร้อมทั้งย้ําว่าขณะนี้หน่วยงานที่เกี่ยวข้องได้เร่งระบายน้ําจากแหล่งน้ําใหญ่ เช่น บึงหนองหาร จ.สกลนคร เขื่อนลําปาว จ.กาฬสินธุ์ และแม่น้ําชี ไปลงแม่น้ํามูลก่อนลงสู่แม่น้ําโขง รวมทั้งติดตั้งเครื่องสูบน้ําขนาดใหญ่ เพื่อช่วยลดระดับน้ําท่วมขังในพื้นที่ให้ได้อย่างต่อเนื่อง คาดว่าไม่เกิน 1 สัปดาห์นี้สถานการณ์จะคลี่คลาย”
นอกจากนี้ นายกรัฐมนตรียังได้สั่งการให้แต่ละจังหวัดลงพื้นที่สํารวจความเสียหายหลังน้ําลด ให้ครอบคลุมการช่วยเหลือทุกด้าน เช่น อาคารบ้านเรือนเสียหาย เครื่องมือประกอบอาชีพเสียหาย พื้นที่การเกษตรเสียหาย หรือมีผู้เสียชีวิตและผู้บาดเจ็บเท่าใด เพื่อรวบรวมข้อมูลและให้ความช่วยเหลือเยียวยาตามหลักเกณฑ์ของทางราชการอย่างทั่วถึงต่อไป
................
สํานักโฆษก
รัฐบาลไทย-ข่าวทำเนียบรัฐบาล-ก.แรงงาน เร่งบรรเทาผลกระทบนายจ้าง-ลูกจ้าง จากสถานการณ์แพร่ระบาดของ COVID – 19 [กระทรวงแรงงาน]
วันอังคารที่ 17 มีนาคม 2563
ก.แรงงาน เร่งบรรเทาผลกระทบนายจ้าง-ลูกจ้าง จากสถานการณ์แพร่ระบาดของ COVID – 19 [กระทรวงแรงงาน]
ผู้ช่วยรัฐมนตรีประจํากระทรวงแรงงาน กําชับ หน่วยงานในสังกัดกระทรวงแรงงานทุกจังหวัด เร่งรวบรวมข้อมูลและความต้องการให้ความช่วยเหลือเยียวยาของสถานประกอบการและลูกจ้างที่ได้รับผลกระทบจากการแพร่ระบาดของเชื้อไวรัส COVID – 19
ดร.ดวงฤทธิ์ เบ็ญจาธิกุล ชัยรุ่งเรือง ผู้ช่วยรัฐมนตรีประจํากระทรวงแรงงานกล่าวว่าหม่อมราชวงศ์ จัตุมงคล โสณกุล รัฐมนตรีว่าการกระทรวงแรงงานมีความห่วงใยในกรณีการแพร่ระบาดของเชื้อไวรัส COVID – 19 จึงได้สั่งการให้มีการประชุมทางไกลผ่านจอภาพ (Video Conference) ร่วมกับหน่วยงานในสังกัดกระทรวงแรงงานทุกจังหวัด เพื่อกําชับให้หน่วยงานฯ เร่งรวบรวมข้อมูลและความต้องการให้ความช่วยเหลือเยียวยาของสถานประกอบการและลูกจ้างที่ได้รับผลกระทบจากการแพร่ระบาดของเชื้อไวรัส COVID – 19 โดยเฉพาะภาคอุตสาหกรรมท่องเที่ยว อาทิ กิจการโรงแรม ร้านอาหาร ห้างสรรพสินค้า และให้รายงานไปยัง “ศูนย์ปฏิบัติการรองรับสถานการณ์การว่างงานจากผลกระทบภาวะโรคระบาดโควิด - 19” ของกระทรวงแรงงานเป็นประจําทุกวัน เพื่อให้ความช่วยเหลือได้อย่างตรงตามความต้องการ ทั้งนี้ จากการลงพื้นที่หารือร่วมกับผู้ประกอบการเพื่อรับฟังความคิดเห็น รวมถึงข้อเสนอแนะถึงผลกระทบที่เกิดขึ้น พบว่า มาตรการในระยะเร่งด่วนสถานประกอบการและนายจ้างมีความต้องการให้ภาครัฐสนับสนุนหน้ากากอนามัย และเจลแอลกอฮอล์ล้างมือ สําหรับใช้ในสถานประกอบการ ลูกจ้าง และลูกค้า สําหรับมาตรการในระยะยาว ได้แก่ การจัดหางานรองรับหากมีการเลิกจ้าง การฝึกอาชีพเพิ่มเติมให้แก่ลูกจ้าง และขอให้กองทุนประกันสังคมให้วงเงินสินเชื่อดอกเบี้ยต่ํา เป็นต้น
ดร.ดวงฤทธิ์ฯกล่าวเพิ่มเติมว่า กระทรวงแรงงานได้มีมาตรการด้านการให้ความช่วยเหลือสถานประกอบการและลูกจ้าง โดยให้กรมการจัดหางาน ซึ่งมีภารกิจหลักในด้านการส่งเสริมการมีงานทําให้แก่ประชาชน จัดเตรียมตําแหน่งงานว่างสําหรับลูกจ้างที่ถูกเลิกจ้าง จํานวนกว่า 80,000 อัตรา กรมสวัสดิการและคุ้มครองแรงงาน ตรวจสอบข้อมูลสถานประกอบการในกลุ่มเสี่ยงที่มีการเลิกจ้างงาน พร้อมทั้งให้ความรู้และดูแลสิทธิประโยชน์ของลูกจ้างกรณีถูกเลิกจ้างให้ได้รับสิทธิประโยชน์ตามกฎหมาย กรมพัฒนาฝีมือแรงงาน จัดเตรียมหลักสูตรต่างๆ เพื่อฝึกอาชีพเพิ่มเติม (up skill) แก่แรงงานให้ตรงตามความต้องการของสถานประกอบการ สํานักงานประกันสังคม จะร่วมสร้างการรับรู้ความเข้าใจเกี่ยวกับการแพร่ระบาดของเชื้อไวรัส COVID – 19 การดูแลตนเองของลูกจ้างผู้ประกันตนในสถานประกอบการอีกด้วย
รัฐบาลไทย-ข่าวทำเนียบรัฐบาล-รมว.พม. สั่งตั้ง ศปก.สถานการณ์ฉุกเฉิน ติดตามอุทกภัยและภัยหนาว พร้อมบูรณาการทุกภาคส่วนเร่งช่วยเหลือประชาชนกลุ่มเป้าหมาย โดยเฉพาะคนพิการ และผู้สูงอายุที่ได้รับผลกระทบ
วันจันทร์ที่ 6 พฤศจิกายน 2560
รมว.พม. สั่งตั้ง ศปก.สถานการณ์ฉุกเฉิน ติดตามอุทกภัยและภัยหนาว พร้อมบูรณาการทุกภาคส่วนเร่งช่วยเหลือประชาชนกลุ่มเป้าหมาย โดยเฉพาะคนพิการ และผู้สูงอายุที่ได้รับผลกระทบ
รมว.พม. สั่งตั้ง ศปก.สถานการณ์ฉุกเฉิน ติดตามอุทกภัยและภัยหนาว พร้อมบูรณาการทุกภาคส่วนเร่งช่วยเหลือประชาชนกลุ่มเป้าหมาย โดยเฉพาะคนพิการ และผู้สูงอายุที่ได้รับผลกระทบ
วันที่ 5 พ.ย. 60เวลา 09.00 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่าพลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) มีความห่วงใยประชาชนที่ได้ผลกระทบจากอุทกภัยและประสบภัยหนาวในขณะนี้ จึงได้กําชับหน่วยงานในสังกัดกระทรวงพม.ในพื้นที่ (ทีม One Home) บูรณาการหน่วยงานที่เกี่ยวข้องเร่งลงพื้นที่ให้ความช่วยเหลือบรรเทาความเดือดร้อนของประชาชน ตามภารกิจของกระทรวง พม.
พลตํารวจเอก อดุลย์ กล่าวว่า จากสถานการณ์อุทกภัยที่เกิดขึ้นในหลายพื้นที่และภัยหนาวที่กําลังมาถึง รัฐบาลโดยกระทรวง พม. มีความห่วงใยประชาชนที่ได้รับผลกระทบจากสถานการณ์ดังกล่าว ทั้งนี้ตนจึงได้สั่งการให้ศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ทุกจังหวัดปฎิบัติหน้าที่เป็น ศูนย์ปฎิบัติการสถานการณ์ฉุกเฉินติดตามอุทกภัยและภัยหนาว เพื่อติดตามสถานการณ์ในแต่ละพื้นที่ที่ประสบภัย และประสานข้อมูลต่างๆเพื่อให้สามารถลงพื้นที่ช่วยเหลือประชาชนที่ได้รับผลกระทบตามภารกิจของกระทรวง พม. โดยเฉพาะเด็ก คนพิการ ผู้สูงอายุ และผู้ด้อยโอกาสได้อย่างทั่วถึง ด้วยการบูรณาการร่วมกับหน่วยงานที่เกี่ยวข้องในแต่ละพื้นที่ นอกจากนี้ ยังได้กําชับให้หน่วยงานที่เกี่ยวข้องให้แจ้งเตือนประชาชนในพื้นที่ที่ประสบอุทกภัย และจัดตั้งศูนย์อพยพหรือพักพิงชั่วคราวตามแผนเผชิญภัยพิบัติ เพื่อให้สามารถออกปฏิบัติการป้องกันแก้ไขปัญหาพร้อมทั้งได้กําชับหน่วยงานในสังกัดกระทรวงพม.ในพื้นที่ (ทีม One Home) บูรณาการเครือข่ายประชารัฐ เร่งลงพื้นที่ให้ความช่วยเหลือบรรเทาความเดือดร้อนของประชาชน ตามภารกิจของกระทรวง พม. ได้อย่างทันท่วงที
"ทั้งนี้ หากประชาชน ที่ประสบอุทกภัยและภัยหนาว โดยเฉพาะเด็ก ผู้สูงอายุ คนพิการ และผู้ด้อยโอกาสทางสังคม ต้องการขอความช่วยเหลือ สามารถโทรแจ้ง ศูนย์ช่วยเหลือสังคม สายด่วน 1300 ตลอด 24 ชั่วโมง ซึ่งกระทรวง พม. พร้อมให้ความช่วยเหลืออย่างเต็มที่” พลตํารวจเอก อดุลย์ กล่าวในตอนท้าย
รัฐบาลไทย-ข่าวทำเนียบรัฐบาล-พม. จัดงานวันเด็กแห่งชาติ ประจำปี 2561 ภายใต้แนวคิด “เด็กเอ๋ย เด็กดี”
วันจันทร์ที่ 15 มกราคม 2561
พม. จัดงานวันเด็กแห่งชาติ ประจําปี 2561 ภายใต้แนวคิด “เด็กเอ๋ย เด็กดี”
พม. จัดงานวันเด็กแห่งชาติ ประจําปี 2561 ภายใต้แนวคิด “เด็กเอ๋ย เด็กดี”
วันนี้ (13 ม.ค. 61) เวลา 08.30 น.พลเอก อนันตพร กาญจนรัตน์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานในพิธีเปิดงานวันเด็กแห่งชาติ ประจําปี 2561 ซึ่งกระทรวงการพัฒนาสังคมและความมั่นคงของมนุษย์ (พม.) จัดขึ้นภายใต้แนวคิด "เด็กเอ๋ย เด็กดี” เพื่อเปิดโอกาสให้เด็กได้พัฒนาตนเองอย่างเต็มศักยภาพ เกิดความสนุกสนาน กล้าคิด กล้าแสดงออกอย่างสร้างสรรค์เหมาะสมกับวัย ณ ลานสวนแก้ว การเคหะแห่งชาติ แขวงคลองจั่น เขตบางกะปิ กรุงเทพฯ
รัฐบาลได้กําหนดให้วันเสาร์ที่ 2 ของเดือนมกราคมของทุกปี เป็นวันเด็กแห่งชาติ เพื่อให้ทุกภาคส่วนของสังคมได้ตระหนักและมีส่วนร่วมส่งเสริมการพัฒนาเด็ก ซึ่งพลเอก ประยุทธ์ จันทร์โอชา นายกรัฐมนตรี ได้มอบคําขวัญวันเด็ก ประจําปี 2561 ดังนี้ "รู้คิด รู้เท่าทัน สร้างสรรค์เทคโนโลยี” กระทรวงการพัฒนาสังคมและความมั่นคงของมนุษย์ (พม.) โดยกรมกิจการเด็กและเยาวชน (ดย.) ในฐานะหน่วยงานมีภารกิจในการส่งเสริมและพัฒนาศักยภาพของเด็กและเยาวชน คุ้มครองและพิทักษ์สิทธิเด็กและเยาวชน ส่งเสริมสวัสดิการเด็กและครอบครัว เพื่อให้เด็กและเยาวชนมีคุณภาพชีวิตที่ดีและมีความมั่นคงในการดํารงชีวิต จึงได้จัดงานวันเด็กแห่งชาติ ประจําปี 2561 ภายใต้แนวคิด "เด็กเอ๋ย เด็กดี” ร่วมกับเครือข่ายประชารัฐ อาทิ มูลนิธิพลังที่ยั่งยืน (คาเฟ่ อเมซอน) บริษัท ไทยน้ําทิพย์ จํากัด มูลนิธิลมหายใจไร้มลทิน และบริษัท ซีพีแรม จํากัด เป็นต้น ซึ่งภายในงาน แบ่งกิจกรรม เป็น 6 โซน ดังนี้ 1) โซนนิทรรศการเฉลิมพระเกียรติ รัชกาลที่ 10 จัดแสดงพระราชประวัติ และพระราชกรณียกิจขณะทรงพระเยาว์จนถึงปัจจุบัน 2) โซนกิจกรรมสร้างสรรค์ ประกอบด้วย กิจกรรมจากหน่วยงานในสังกัด พม. เรียนรู้ผ่านการเล่นกิจกรรม (Play and Learn) โดยเน้นให้เด็กได้แสดงออกผ่านการเล่น และการเรียนรู้อย่างสนุกสนาน 3) โซนกิจกรรมภาคเอกชน องค์กรเครือข่าย และกลุ่มเยาวชน มีกิจกรรมต่างๆ เช่น การวาดภาพระบายสี และนําหุ่นยนต์จากการประดิษฐ์มาแนะนําให้เด็กๆ ที่มาร่วมงานได้เรียนรู้ 4) โซนกิจกรรมกลางแจ้ง เป็นเครื่องเล่นสําหรับเด็ก เช่น บ้านลม ผาจําลอง และรถไฟเล็กสําหรับเด็ก 5) โซนกิจกรรมบนเวที ประกอบด้วย การแสดงบนเวทีของเด็กในสถานรองรับของกระทรวง พม. การแสดงของเด็กจากชุมชนการเคหะแห่งชาติ การแสดงจากสภาเด็กและเยาวชนแห่งประเทศไทย และตัวแทนองค์กรเครือข่ายเด็กและเยาวชน และ 6) โซนอาหาร และเครื่องดื่ม จัดบริการฟรีสําหรับเด็กและผู้ปกครองที่มาร่วมงาน
"วันเด็กแห่งชาติในปีนี้ นับเป็นโอกาสอันดีที่ผู้ใหญ่ในครอบครัวและสังคม จะได้ร่วมมือกันส่งเสริม พัฒนาเด็กและเยาวชนให้มีความขยันหมั่นเพียร มุ่งมั่นศึกษาหาความรู้ใช้เวลาของตนอย่างเป็นประโยชน์ ประพฤติปฏิบัติตนอยู่ในระเบียบวินัย มีศีลธรรมอันดีงาม และตั้งใจปฏิบัติหน้าที่ของตนด้วยความรับผิดชอบ ยึดมั่นในความซื่อสัตย์สุจริต มีความเอื้อเฟื้อผู้อื่น มีจิตใจที่เสียสละ มุ่งบําเพ็ญประโยชน์เพื่อส่วนรวม ตามกําลังความสามารถของตนเอง ทั้งนี้ ขอให้เด็กทุกคนมีสติ รู้คิด รู้เท่าทันการเปลี่ยนแปลง พร้อมทั้งพัฒนาตนเองให้ก้าวทันต่อเทคโนโลยีและสังคมโลก เพื่อเติบโตจะได้เป็นกําลังสําคัญในการพัฒนาประเทศชาติให้เจริญรุ่งเรือง มีความมั่นคง มั่งคั่งต่อไป”พลเอก อนันตพรกล่าวในตอนท้าย
รัฐบาลไทย-ข่าวทำเนียบรัฐบาล-ก.แรงงาน เปิดประชุมวิชาการตรวจแรงงานอาเซียน ครั้งที่ 8
วันพุธที่ 18 ธันวาคม 2562
ก.แรงงาน เปิดประชุมวิชาการตรวจแรงงานอาเซียน ครั้งที่ 8
​     รัฐมนตรีว่าการกระทรวงแรงงาน เปิดประชุมวิชาการด้านการตรวจแรงงานอาเซียน ครั้งที่ 8 ภายใต้หัวข้อ “การสร้างงานที่มีคุณค่าในภาคประมงผ่านการตรวจแรงงานในอาเซียน” มุ่งพัฒนาการตรวจคุ้มครองแรงงานประมงให้มีประสิทธิภาพ สอดคล้องมาตรฐานสากล เสริมสร้างคว
หม่อมราชวงศ์จัตุมงคล โสณกุล รัฐมนตรีว่าการกระทรวงแรงงาน กล่าวในฐานะประธานเปิดการประชุมวิชาการด้านการตรวจแรงงานอาเซียน ครั้งที่ 8 ในวันที่ 18 ธันวาคม 2562 ณ โรงแรมเซ็นจูรี่พาร์ค กรุงเทพฯ ว่า การตรวจแรงงานถือเป็นกลยุทธ์สําคัญในระบบบริหารจัดการด้านแรงงาน มีวัตถุประสงค์ที่สําคัญคือการบังคับใช้กฎหมายเพื่อคุ้มครองสิทธิแรงงาน และให้เกิดการจ้างงานที่เป็นธรรม โดยเฉพาะอย่างยิ่งแรงงานในภาคประมง เนื่องจากมีสภาพการจ้างและการทํางานไม่เหมือนงานทั่วไป สภาพแวดล้อมในการทํางานที่เป็นอันตราย และสภาพการทํางานและการอยู่อาศัยบนเรือที่มีลักษณะเฉพาะ รวมทั้ง มีการดําเนินกิจกรรมข้ามทะเลอาณาเขตของประเทศต่าง ๆ ซึ่งอาจเป็นสาเหตุหนึ่งของการฝ่าฝืนการคุ้มครองสิทธิแรงงานได้ เพื่อให้เกิดการดําเนินการคุ้มครองสิทธิแรงงานกลุ่มนี้เป็นไปอย่างมีประสิทธิภาพจะต้องความร่วมมือจากทุกฝ่ายที่เกี่ยวข้อง โดยเฉพาะความร่วมมือของรัฐเจ้าของท่าด้วย จากปัญหาดังกล่าวนํามาสู่การประชุมวิชาการว่าด้วยการตรวจแรงงานอาเซียน ครั้งที่ 8 ภายใต้หัวข้อการจัดงาน “การสร้างงานที่มีคุณค่าในภาคประมงผ่านการตรวจแรงงานในอาเซียน” นี้ มุ่งหวังที่จะส่งเสริมและพัฒนากลไกความร่วมมือระหว่างประเทศสมาชิกอาเซียนในการคุ้มครองสิทธิแรงงานในภาคประมง รวมทั้งการสร้างแนวทางร่วมของภูมิภาคอาเซียนในการสร้างงานที่มีคุณค่าสําหรับคนงานในภาคประมง โดยอ้างอิงมาตรฐานระหว่างประเทศด้านแรงงาน ซึ่งประเทศไทยเป็นประเทศแรกในภูมิภาคอาเซียนที่ให้สัตยาบันอนุสัญญาองค์การแรงงานระหว่างประเทศว่าด้วยการทํางานในภาคประมง ฉบับที่ 188 พร้อมที่จะสนับสนุนให้ประเทศสมาชิกอาเซียนให้สัตยาบันอนุสัญญาดังกล่าวและนําข้อบทของอนุสัญญาลงสู่การปฏิบัติอย่างเป็นรูปธรรมเพื่อคุ้มครองสิทธิแรงงานและสร้างงานที่มีคุณค่าในภาคประมงต่อไป
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน กล่าวเพิ่มเติมว่า การประชุมวิชาการว่าด้วยการตรวจแรงงานอาเซียน ครั้งที่ 8 จัดขึ้นตามมติที่ประชุมรัฐมนตรีแรงงานอาเซียน ครั้งที่ 21 เมื่อวันที่ 24 พฤษภาคม พ.ศ. 2553 ณ กรุงฮานอย สาธารณรัฐเวียดนาม ซึ่งเห็นชอบให้มีการจัดประชุมวิชาการด้านการตรวจแรงงานอาเซียนขึ้นเพื่อเป็นเวทีสําหรับประเทศสมาชิกอาเซียนและภาคีเครือข่ายของอาเซียนในการแลกเปลี่ยนองค์ความรู้ ประสบการณ์ และแนวปฏิบัติที่ดีในการบริหารจัดการและวางระบบการตรวจแรงงานในประเทศสมาชิก โดยได้ร่วมกันจัดการประชุมวิชาการดังกล่าวครั้งแรกใน ปี พ.ศ. 2553 และครั้งนี้เป็นการประชุม ครั้งที่ 8 ซึ่งประเทศไทยได้รับเกียรติให้เป็นเจ้าภาพจัดการประชุมฯ ในวาระที่ประเทศไทยเป็นประธานอาเซียนในปี พ.ศ. 2562 ทั้งนี้ ในการประชุมดังกล่าวที่ประชุมจะร่วมกันจัดทําข้อสรุปและข้อเสนอแนะเกี่ยวกับกลยุทธ์การตรวจแรงงาน นวัตกรรม การพัฒนาศักยภาพที่จําเป็น และแนวทางในการประสานความร่วมมือระหว่างภาคส่วนที่เกี่ยวข้องในการบังคับใช้กฎหมายของเจ้าหน้าที่ตรวจแรงงานของประเทศสมาชิกเพื่อให้เจ้าหน้าที่ตรวจแรงงานสามารถสร้างงานที่มีคุณค่าในภาคประมงได้อย่างมีประสิทธิภาพ เป็นไปในทิศทางเดียวกันและสอดคล้องกับมาตรฐานระหว่างประเทศด้านแรงงาน
รัฐบาลไทย-ข่าวทำเนียบรัฐบาล-ก.แรงงาน 'รับโล่' ศูนย์ข้อมูลข่าวสารของราชการโดดเด่น สร้างความโปร่งใสของภาครัฐ
วันศุกร์ที่ 15 กันยายน 2560
ก.แรงงาน 'รับโล่' ศูนย์ข้อมูลข่าวสารของราชการโดดเด่น สร้างความโปร่งใสของภาครัฐ
กระทรวงแรงงาน รับโล่ประกาศเกียรติคุณศูนย์ข้อมูลข่าวสารของราชการโดดเด่น ให้บริการข้อมูลข่าวสารแก่ประชาชนตามหลักการ “เปิดเผยเป็นหลัก ปกปิดเป็นข้อยกเว้น” เพื่อจัดแสดงข้อมูลข่าวสารตามสิทธิที่ประชาชนพึงได้รับรู้เพื่อสร้างความโปร่งใสของภาครัฐ
หม่อมหลวงปุณฑริก สมิติ ปลัดกระทรวงแรงงาน มอบหมายให้ นางถวิล เพิ่มเพียรสิน ผู้ช่วยปลัดกระทรวงแรงงาน เป็นผู้แทนร่วมการสัมมนาทางวิชาการประจําปีของการประกาศใช้พ.ร.บ.ข้อมูลข่าวสารของราชการ พ.ศ. 2540 ประจําปี 2559 และรับโล่ประกาศเกียรติคุณศูนย์ข้อมูลข่าวสารของราชการโดดเด่นจากนายออมสิน ชีวะพฤกษ์ รัฐมนตรีประจําสํานักนายกรัฐมนตรี ณ ตึกสันติไมตรี ทําเนียบรัฐบาล วันนี้ (15 ก.ย. 60) โดย พลเอกประยุทธ์ จันทร์โอชา นายกรัฐมนตรี ได้มีข้อสั่งการ ให้ “ปี 2560 เป็นปีแห่ง ศูนย์ข้อมูลข่าวสารของราชการ” ให้ทุกส่วนราชการและหน่วยงานภาครัฐทุกแห่งมีศูนย์ข้อมูลข่าวสาร ของราชการ และ ให้เร่งผลักดันให้ทุกหน่วยงานจัดแสดงข้อมูลข่าวสารตามสิทธิที่ประชาชนพึงได้รับรู้เพื่อสร้างความโปร่งใสของภาครัฐ รวมทั้งให้สํานักงานปลัดสํานักนายกรัฐมนตรีร่วมกับทุกหน่วยงานเปิดเผยข้อมูลข่าวสารในการบริหารงานภาครัฐ ให้ได้ภายในปี 2560 และนําผลงานมาคัดเลือกเพื่อมอบประกาศเกียรติคุณศูนย์ข้อมูลข่าวสารของราชการโดดเด่น
ศูนย์บริการข้อมูลข่าวสารสํานักงานปลัดกระทรวงแรงงาน ได้รับคัดเลือกเป็นศูนย์ข้อมูลข่าวสาร ของราชการโดดเด่น โดยสํานักงานปลัดสํานักนายกรัฐมนตรีได้ตรวจประเมินจากเอกสาร เว็บไซต์ศูนย์บริการข้อมูลข่าวสารฯ และลงพื้นที่ตรวจประเมิน ณ ศูนย์บริการข้อมูลข่าวสารสํานักงานปลัดกระทรวงแรงงาน เมื่อวันที่ 31 กรกฎาคม 2560 ซึ่งสํานักงานปลัดกระทรวงแรงงาน ได้จัดตั้งศูนย์บริการข้อมูลข่าวสารสํานักงานปลัดกระทรวงแรงงาน โดยมีหน้าที่ให้บริการข้อมูลข่าวสารของราชการตามมาตรา 7 และมาตรา 9 (เช่น นโยบาย แผนงาน โครงการ งบประมาณ คู่มือ/คําสั่งที่มีผลกระทบต่อเอกชน จัดซื้อจัดจ้าง เป็นต้น) แห่งพระราชบัญญัติข้อมูลข่าวสารของราชการ พ.ศ. 2540 เพื่อให้บริการแก่ประชาชนตามหลักการที่ว่า “เปิดเผยเป็นหลัก ปกปิดเป็นข้อยกเว้น” โดยประชาชนสามารถเข้าถึงข้อมูลข่าวสารดังกล่าว ได้ที่ศูนย์บริการข้อมูลข่าวสารสานักงานปลัดกระทรวงแรงงาน จัดตั้ง ณ ห้องสมุดกระทรวงแรงงาน ชั้น 15 อาคารกระทรวงแรงงาน และ เว็บไซต์ศูนย์บริการข้อมูลข่าวสารฯ โดยสามารถเข้าถึงได้ 2 ช่องทาง ได้แก่ 1) ผ่านเว็บไซต์กระทรวงแรงงาน โดยเข้าไปที่เว็บไซต์ www.mol.go.th/ลิงค์ที่น่าสนใจ/ศูนย์บริการข้อมูลข่าวสาร ก.แรงงาน คลิกเลือก “สํานักงานปลัดกระทรวงแรงงาน” และ 2) ผ่านเว็บไซต์ศูนย์บริการข้อมูลข่าวสารสํานักงานปลัด กระทรวงแรงงานโดยตรง http://www.oic.go.th/infocenter3/302/
ทั้งนี้ มีหน่วยงานระดับกระทรวงที่ได้รับโล่ ประกอบด้วย สํานักนายกรัฐมนตรี (กรมประชาสัมพันธ์) กระทรวงทรัพยากรธรรมชาติและสิ่งแวดล้อม (สํานักงานปลัดกระทรวง กรมควบคุมมลพิษ) กระทรวงดิจิทัลเพื่อเศรษฐกิจและสังคม (สํานักงานสถิติแห่งชาติ) กระทรวงพาณิชย์ (กรมการค้าต่างประเทศ) กระทรวงแรงงาน (สํานักงานปลัดกระทรวง) และกระทรวงสาธารณสุข (กรมอนามัย)
+++++++++++++++++++
กองเผยแพร่และประชาสัมพันธ์
ปริยรณ พรหมสาขา ณ สกลนคร ภาพและข่าว
15 กันยายน 2560